cyanic-selkie/wikianc huggingface dataset:
Opin þekking
Tuttugasta öldin
Wikipedia var stofnað árið 2001 með það að markmiði að veita upplýsingar sem hægt væri að breyta og betrumbæta til að bæta gæði upplýsinga. Velgengni Wikipedia varð lykilþáttur í að gera opna þekkingu að einhverju sem milljónir fólks nýta til að bæði afla upplýsinga og miðla þeim frá sér.
Byr sparisjóður
Byr sparisjóður er íslenskur sparisjóður sem varð til við samruna Sparisjóðs vélstjóra og Sparisjóðs Hafnarfjarðar árið 2006 en í mars 2007 var Byr kynnt sem nafn á hinum nýja sameinaða sparisjóði. Haustið 2007 sameinaðist Byr sparisjóður Sparisjóði Kópavogs. Í desember sama ár rann Sparisjóður Norðlendinga inn í Byr.
Fyrsta ákæra sérstaks saksóknara var á hendur Styrmi Þór Bragasyni, fyrrverandi forstjóri MP banka, Jón Þorsteinn Jónsson, fyrrverandi stjórnarformann Byrs og Ragnar Zophonías Guðjónsson, fyrrverandi sparissjóðsstjóra Byrs fyrir umboðssvik og, í tilviki Styrmis, peningaþvætti vegna Exeter-málsins svonefnda. Það mál snýst um eins milljarðs króna lán sem Byr veitti félaginu Exeter Holding í tveimur hlutum haustið 2008 án nokkurra trygginga og olli sparisjóðnum miklu fjárhagslegu tjóni.
Blur
thumbnail|Damon Albarn. thumbnail|Graham Coxon. thumbnail|Alex James. thumbnail|Dave Rowntree. thumb|Blur á Wembley 2023.
Blur er hljómsveit frá Englandi. Hún var stofnuð í London árið 1988 og er talin hluti af bretapoppi. Um miðbik tíunda áratugarins varð hljómsveitin vinsæl þegar platan Parklife kom út og rígur milli hennar og hljómsveitarinnar Oasis var áberandi. Blur tók upp plötuna Blur á Íslandi og Damon Albarn, söngvari sveitarinnar, umgekkst meðal annars hljómsveitina Botnleðju. Árið 2001 hætti Graham Coxon gítarleikari í sveitinni vegna innri deilna og einbeitti sér að sólóferli. Blur tók sér hlé frá árinu 2003 en kom svo aftur saman árið 2008. Coxon sneri aftur og fyrsta breiðskífa Blur í 13 ár leit dagsins ljós; Magic Whip, árið 2015.
Meðlimir
Damon Albarn: Söngur, hljómborð, gítar og kassagítar Graham Coxon: Gítar, bakraddir, saxófón Alex James: bassi Dave Rowntree: Trommur, bakraddir
Meðalganga
Meðalganga í lögfræði er þegar þriðji aðili stefnir sjálfum sér inn í dómsmál með meðalgöngustefnu. Beiting þessa úrræðis er nokkuð sjaldgæf í íslensku réttarfari.
Aðalmeðalganga og aukameðalganga
Meðalganga skiptist í aðalmeðalgöngu og aukameðalgöngu. Aðalmeðalganga felst í því að aðilinn sem vill stefna sér inn í málið vill skipta út einum stefnanda málsins fyrir sig eða vill bæta sér við sem stefnanda við hlið hinna. Aukameðalganga felst í því að þriðji aðilinn gerir dómkröfu um tiltekin málsúrslit gagnvart öðrum stefnda í sama máli, enda myndi niðurstaðan gagnvart hinum hafa lagaleg áhrif á réttindi sín og/eða skyldur.
Hoya vanuatensis
Hoya vanuatensis er fjölær jurt í vaxblómaættkvísl. Útbreiðslan er á Vanúatú.
Evrópukeppnin í knattspyrnu 1964
Evrópukeppnin í knattspyrnu 1964, oft nefnd EM 1964, var í annað skipti sem Evrópukeppni karla í knattspyrnu hefur farið fram. Keppni fór fram á Spáni dagana 17. til 21. júní 1964 á vegum Knattspyrnusambands Evrópu. Landslið Spánar unnu sinn fyrsta titil í keppninni eftir sigur á Sóvetríkjunum í úrslitaleik með tveimur mörkum gegn einu. Þjálfari liðsins var José Villalonga. Í þriðja sæti var lið Ungverjalands með sigri í framlengingu gegn Danmörku.
Undankeppni
Alls tóku 28 þjóðir þátt í undankeppninni sem fram fór á árunum 1962-64. Var það mikil fjölgun frá því sem verið hafði fjórum árum fyrr. Vestur-Þjóðverjar og Skotar tóku þó ekki þátt. Leikið var mað útsláttarfyrirkomulagi.
Frakkar slógu Englendinga út í fyrstu umferð og Búlgarir lögðu Portúgali að velli í oddaleik.
Í sextán liða úrslitum voru mörg spennandi einvígi. Frakkar unnu Búlgari, Sovétmenn slógu Ítali úr leik og Spánverjar unnu Norður-Íra 2:1 í Belfast eftir að hafa einungis gert jafntefli á heimavelli. Óvæntustu úrslitin voru þó sigur Lúxemborgar á Hollandi, sem enn í dag teljast bestu úrslit í sögu landsliðs þeirra.
Litlu mátti muna að Lúxemborg kæmist í úrslitakeppnina en Danir höfðu betur eftir oddaleik. Ungverjar unnu Frakka í tveimur leikjum, Sovétmenn slógu út Svía og Spánverjar áttu ekki í nokkrum vandræðum með Íra í fjórðungsúrslitum.
Þátttaka Íslands
Ísland skráði sig til leiks í fyrsta sinn. Mótherjarnir voru Írar. Ríkharður Jónsson skoraði tvívegis í 4:2 tapi á útivelli í fyrri leiknum. Seinni leiknum á Laugardalsvelli lauk með 1:1 jafntefli.
Milman Parry
Hann nam við University of California í Berkeley (til B.A. og M.A. gráðu) og Sorbonne háskóla í París (til doktorsgráðu). Parry var nemandi málvísindamannsins Antoine Meillet við Sorbonne.
Parry umturnaði rannsóknum á Hómer og hómerskviðum. Í doktorsritgerð sinni, sem var gefin út á frönsku á þriðja áratug 20. aldar, sýndi hann fram á að stíll Hómers einkenndist af mikilli notkun fastra orðasambanda, svonefndra formúla, sem ætlað var að merkja eitthvað sérstakt en voru löguð að ólíkum þörfum bragsins.
Í bókum sínum sem komu út í Bandaríkjunum á 4. áratugnum setti Parry fram þá tilgátu að gera yrði grein fyrir séreinkennum stíls Hómers á grundvelli þess að um munnlegan kveðskap væri að ræða (hin svonefnda munnlega formúlu tilgáta). Nemandi Parrys, Albert Lord, þróaði hugmyndina um Hómer sem munnlegt skáld áfram, einkum í ritinu The Singer of Tales (1960).
Milli 1933 og 1935 fór Parry, sem þá var ‚associate professor‘ (eða dósent) við Harvard háskóla, tvær ferðir til Júgóslavíu, þar sem hann rannsakaði og tók upp munnlegan kveðskap Suður-Slava.
Greinasafn Parrys kom út að honum látnum en Adam Parry, sonur hans, ritstýrði því: The Making of Homeric Verse: The Collected Papers on Milman Parry. Adam Parry (ritstj.) (Oxford: Oxford University Press, 1971). Safn Milmans Parry af upptökum og uppskriftum suðurslavnesks kveðskapar er nú geymt í Widener bókasafni Harvard háskóla.
Parry lést af völdum voðaskots árið 1935.
Aserbaísjan í Söngvakeppni evrópskra sjónvarpsstöðva
Aserbaísjan hefur tekið þátt í Söngvakeppni evrópskra sjónvarpsstöðva 13 sinnum síðan að frumraun landsins í keppninni átti sér stað árið 2008, eftir að İTV varð meðlimur í Sambandi evrópskra sjónvarpsstöðva (SES/EBU). Aserbaísjan var seinasta landið á Kákasus svæðinu til að taka þátt í keppninni en það fyrsta til að sigra.
Aserbaísjan vann keppnina árið 2011, þegar Ell & Nikki fluttu „Running Scared“. Lagið setti met í lægstu meðal stigagjöf fyrir sigurlag undir 12-stiga kerfinu, með aðeins 5,26 stig frá hverju landi. Landið náði topp 5 niðurstöðu fimm ár í röð á árunum 2009 til 2013; 3. sæti (2009), 5. sæti (2010) fyrir sigurinn og 4. sæti (2012) og 2. sæti (2013) eftir sigurinn. Aserbaísjan komst ekki í úrslit í fyrsta sinn árið 2018.
Yfirlit þátttöku (niðurstöður)
<references group="lower-alpha" />
Bolli Thoroddsen
Bolli Thoroddsen (f. 26. apríl 1901,  d. 31. maí 1974) var borgarverkfræðingur.
Ævi og störf
Bolli fæddist á Bessastöðum á Álftanesi. Foreldrar hennar voru Skúli Thoroddsen sýslumaður, bæjarstjóri, ritstjóri og alþingismaður, og kona hans Theodóra Thoroddsen húsfreyja og skáldkona.
Boli ólst upp á miklu menningarheimili á Bessastöðum og í Vonarstræti 12 í Reykjavík. Hann var ein þrettán systkina; systkini hans eru: Unnur húsfreyja, Guðmundur, prófessor og yfirlæknir, Þorvaldur lést í frumbernsku, Skúli, yfirdómslögmaður og alþingismaður, Þorvaldur fór til Vesturheims, Kristín Ólína yfirhjúkrunarkona og skólastýra, Katrín læknir, alþingismaður og bæjarfulltrúi, Jón lögfræðingur og skáld, sem lést ungur, Ragnhildur húsfreyja, Sigurður verkfræðingur og alþingismaður, Sverrir bankafulltrúi og María Kristín húsfreyja.
Bolli varð stúdent frá Menntaskólanum Í Reykjavík 1919 og lauk prófi í byggingarverkfræði frá Danmarks Tekniske Hojskule 1926.
Hann varð verkfræðingur hjá Bæjarverkfræðingnum í Reykjavík 1926-1943. Bæjarverkfræðingur í Reykjavík 1944-196, síðar ráðgefandi verkfræðingur í Reykjavík 1961-1974. Kennari við við Menntaskólann Í Reykjavík 1939-1940, við Kvennaskólann í Reykjavík 1938-1941, og við verkfræðideild Háskóla Íslands 1940-1947.
Bolli var prófdómari við stúdentspróf hjá Menntaskólanum í Reykjavík í tugi ára, einnig við Verzlunarskóla Íslands frá upphafi lærdómsdeildar, og við verkfræðideild Háskóla Íslands. Hann sat í fjölmörgum nefndum á vegum Reykjavíkurborgar, og sat í stjórn Verkfræðingafélags Íslands 1940-1942. Bolli var gæddur mikilli stærðfræðigáfu og starfaði um langt skeið við stærðfræðilega útreikninga á vaxtakjörum ýmissa lána.
Bolli var tvíkvæntur, fyrri kona var Ingibjörg Tómasdóttir (1905-1962), og áttu þau börnin: Grímu, Bolla og Þorvald; með seinni konu sinni, Unu Kristjánsdóttur Thoroddsen (1909-1988) átti hann Skúla Thoroddsen.
King Crimson
thumbnail|Robert Fripp árið 1974.
King Crimson er ensk hljómsveit sem spilar tilraunakennt og framsækið rokk. Sveitin var stofnuð árið 1968 og hefur gítarleikarinn Robert Fripp farið fyrir henni og hafa ýmsar mannabreytingar verið á sveitinni utan Fripps. King Crimson hefur verið starfrækt með hléum.
Sveitin hefur blandað meðal annars jazzi, klassík, þjóðlagatónlist við rokk og notast við ýmis hljóðfæri eins og: Saxófón, fiðlu, mellotron hljómborð, flautu, ýmis konar ásláttarhljóðfæri og hljóðgervil.
Þekktasta verk þeirra er fyrsta plata þeirra: In the Court of the Crimson King.
Alls hefur á þriðja tug manna skipað King Crimson og fjölmargir að auki komið við sögu á plötum sveitarinnar, helst má nefna: Greg Lake, Keith Tippett, Jon Anderson, Mel Collins, Boz Burrell, Bill Bruford, John Wetton, David Cross, Jamie Muir, Tony Levin og Adrian Belew.
Hljómsveit Ingimars Eydal - Lög úr Mary Poppins
Helena og Þorvaldur er 45 snúninga hljómplata gefin út af SG - hljómplötum árið 1968. Á henni flytja Helena og Þorvaldur með hljómsveit Ingimars Eydal sex lög úr Mary Poppins. Forsíðumynd tók Ljósmyndastofa Páls, Akureyri.
Coreca
thumb|right|Séð yfir þorpið. Coreca er ítalskt þorp með um 700 íbúa í Kalabríu. Þorpið er staðsett í sýslunni Cosenza, við Tyrrenahaf.
Réttargæsluaðild
Réttargæsluaðild er tegund aðildar að dómsmáli þar sem viðkomandi aðila hefur verið stefnt inn í dómsmál til að gæta hagsmuna sinna án þess að eiginlegri dómkröfu sé beint að honum. Þessi leið er að jafnaði gagnleg til þess að slíta fyrningarfrest gagnvart réttargæslustefnda.
Foxtrot (aðgreining)
Foxtrot getur átt við eftirfarandi:
Hið íslenska fornritafélag
Fornritafélagið nýtur mikillar virðingar fyrir útgáfur sínar, sem eru að jafnaði lagðar til grundvallar við útgáfu á einstökum ritum, svo sem Íslendingasögum, konungasögum og biskupasögum, og þýðingu þeirra á önnur mál. Fyrir útgáfunum eru ítarlegir formálar, orða- og vísnaskýringar eru neðanmáls og aftast nafnaskrár. Bækurnar eru myndskreyttar og þeim fylgja ættaskrár, kort o.fl.
Félagið var stofnað 14. júní 1928. Jón Ásbjörnsson hæstaréttarlögmaður átti frumkvæði að stofnun þess og var forseti til dauðadags (1966). Aðrir í fyrstu stjórn voru Matthías Þórðarson þjóðminjavörður ritari, Pétur Halldórsson bóksali gjaldkeri, og Ólafur Lárusson og Tryggvi Þórhallsson meðstjórnendur. Meðal fyrirmynda að útgáfunni var þýska ritröðin Altnordische Saga-Bibliothek, sem kom út á árunum 1892–1929, en einnig var höfð hliðsjón af öðrum vönduðum útgáfum. Segja má að stofnun félagsins hafi verið yfirlýsing um að Íslendingar ætluðu sér að taka forystu í útgáfu á hinum forna menningararfi þjóðarinnar, en áður hafði miðstöð þeirrar starfsemi verið í Kaupmannahöfn. Sigurður Nordal prófessor var ráðinn útgáfustjóri, en Einar Ólafur Sveinsson var einna mikilvirkastur við útgáfustörfin fyrstu árin.
Fyrsta útgáfurit félagsins, Egils saga, kom út árið 1933 í útgáfu Sigurðar Nordal, sem 2. bindi í ritröðinni Íslenzk fornrit. Með þeirri bók var allt fyrirkomulag útgáfunnar ákveðið í megindráttum. Í seinni tíð hefur það verið aðlagað nútímakröfum, t.d. með ítarlegum ritaskrám.
Þann 27. desember 2011 var gerður samstarfssamningur milli Fornritafélagsins og Stofnunar Árna Magnússonar í íslenskum fræðum til að færa í fastara form samskipti félagsins og stofnunarinnar.
Forseti félagsins (2019) er Halldór Blöndal.
Útgáfurit félagsins
———
Nýtt safn, utan ofangreindrar ritraðar:
Smárit: ———
Nokkur bindi eru í undirbúningi (2017), m.a.:
Hið íslenska bókmenntafélag sér um daglegen rekstur og sölu á ritum Fornritafélagsins.
Þjóðargjöf til Norðmanna
Í tilefni af því að árið 2005 voru liðin 100 ár frá því að Norðmenn hlutu sjálfstæði og konungsveldi þar var endurreist, ákvað ríkisstjórn Íslands að standa að sérstakri útgáfu fjögurra Noregskonunga sagna í 500 eintökum. Þessar sögur eru: Sverris saga, Morkinskinna, Böglunga saga og Hákonar saga Hákonarsonar. Ríkisstjórnin samdi um útgáfuna við stjórn Hins íslenska fornritafélags. Vorið 2005 afhenti Halldór Ásgrímsson forsætisráðherra Kjell Magne Bondevik forsætisráðherra Noregs gjafabréf frá íslensku þjóðinni, en fyrsta bókin, Sverris saga, kom út vorið 2007. Geir H. Haarde forsætisráðherra afhenti Guttorm Vik sendiherra, fyrsta eintakið við hátíðlega athöfn í Norræna húsinu 17. maí 2007, á þjóðhátíðardegi Norðmanna.
Hinn 15. september 2011 afhenti Katrín Júlíusdóttir iðnaðarráðherra, Anniken Huitfeldt menningarmálaráðherra Noregs annan hluta gjafarinnar, fyrsta eintakið af hátíðarútgáfu Morkinskinnu I–II. Athöfnin fór fram í Osló.
Þann 28. október 2013 afhenti Sigmundur Davíð Gunnlaugsson forsætisráðherra, Ernu Solberg forsætisráðherra Noregs þriðja og síðasta hluta gjafarinnar, hátíðarútgáfu af Böglunga sögu, Hákonar sögu Hákonarsonar og Magnúss sögu lagabætis. Fór afhendingin fram við hátíðlega athöfn í Þjóðarbókhlöðunni í Osló. Meðal viðstaddra voru Vigdis Moen Skarsten landsbókavörður, Guðrún Nordal forstöðumaður Árnastofnunar og Þórður Ingi Guðjónsson ritstjóri Íslenskra fornrita.
Hátíðarútgáfan er eins og útgáfa Fornritafélagsins af sögunum, nema einnig fylgir norsk þýðing formála og bækurnar eru bundnar í brúnt skrautband. Bókunum verður dreift til fræðimanna og bókasafna í Noregi, og þær verða einnig til sölu.
2. deild karla í knattspyrnu 1957
Í þriðja skiptið var leikið í '''2. deild karla í knattspyrnu, árið 1957'''.
Keflavík vann mótið að þessu sinni, en það var eftir langt kærumál gegn ÍBÍ.
Norðurriðill
Í Norðurlandsriðli lék einungis eitt lið, ÍBÍ, og vann því án keppni. Reiknað var með liðum frá Eyjafirði, Skagafirði, Húsavík, Siglufirði og jafnvel víðar en ekki varð af því, UÍA (Ungmenna- og íþróttasamband Austurlands) skráði sig til leiks en hætti svo við.
Suðurriðill
Í Suðurlandsriðlinum léku 6 lið, ÍBV, Keflavík, Breiðablik, Þróttur, Víkingur og Reynir en Reynisliðið var samsett af leikmönnum úr Sandgerði og af Keflavíkurflugvelli.
Úrslitaleikur
Úrslitaleikurinn var leikinn á milli Keflavíkur og ÍBÍ. Leikurinn endaði 1-1 og fól KSÍ Ísfirðingum að sjá um nýjan leik. Þeir gerðu það og settu leikinn á hinn 15. september. Keflvíkingum fannst fyrirvarinn of stuttur og einnig fannst þeim það ósanngjarnt að þurfa að spila á Ísafirði og mættu fyrir vikið ekki til leiks, ekki frekar en dómararnir.
Stjórn ÍBÍ skipaði því dómara, sem gekk inn á völlinn til að flauta leikinn á og svo af og ÍBÍ var dæmdur sigur því Keflvíkingar mættu ekki á tilsettum tíma, en það var héraðsdómstóll ÍBÍ sem dæmdi. Keflvíkingar áfrýjuðu til KSÍ sem ógilti dóm héraðsdómstóls ÍBÍ og gáfu þá útskýringu að láðst hafði að fá staðsetningu leikstaðar og leikdags hjá ÍSÍ, sem ber að gera samkvæmt lögum.
Nýr leikur var settur á en ekki fyrr en næsta sumar, hinn 14. júlí á Melavellinum. Ísfirðingar mættu ekki til leiks og gengu dómarar inn á völlinn og flautuðu leikinn á og síðan af. Ísfirðingar kærðu þetta til ÍSÍ en þeirri kæru var vísað frá. Sagði þar meðal annars:
Keflvíkingar voru því úrskurðaðir sigurvegar 2. deildar. Þeim fannst þó leiðinlegt hvernig málið hafði þróast og sendu bréf til KSÍ þar sem félagið afsalaði sér rétti sínum til að leika í 1. deild karla árið 1958, en KSÍ varð ekki að ósk þeirra.
Khaleda Zia
Khaleda Zia (f. 1945) er bangladessk stjórnmálakona sem hefur tvívegis verið forsætisráðherra Bangladess; frá 1991 til 1996 og frá 2001 til 2006. Hún hefur verið leiðtogi bangladesska Þjóðernisflokksins frá árinu 1984. Zia var fyrsta konan til að gerast forsætisráðherra Bangladess og önnur konan sem var kjörin ríkisstjórnarleiðtogi í landi þar sem múslimar eru í meirihluta á eftir Benazir Bhutto í Pakistan.
Í tæp þrjátíu ár hefur helsti keppinautur Zia verið leiðtogi Awami-bandalagsins, Sheikh Hasina. Konurnar tvær hafa skipst á því að vera forsætisráðherrar landsins (að undanskyldum bráðabirgðastjórnum) frá árinu 1991.
Æviágrip
Foreldrar Zia voru Iskandar og Taiyaba Majumder. Talið er að hún hafi fæðst þann 15. ágúst árið 1945 í Dinajpur í núverandi norðvesturhluta Bangladess, en skráningar á fæðingardegi hennar eru nokkuð á reiki. Fjölskylda hennar var frá sýslunni Feni í suðausturhluta landsins. Khaleda Zia gekk í ríkisrekinn stúlknaskóla í Dinajpur og síðan í Surendranath-háskólann í Kolkata. Árið 1960 giftist hún herforingjanum Ziaur Rahman.
Eiginmaður Khaledu varð yfirmaður bangladesska hersins árið 1975 og gerðist því ríkisstjórnarleiðtogi eftir að herinn framdi valdarán og kom á herlögum í landinu. Hann reyndi að koma aftur á borgaralegri stjórn og stofnaði því nýjan stjórnmálaflokk, bangladesska Þjóðernisflokkinn (BNP), og var síðan kjörinn forseti Bangladess árið 1978. Khaleda Zia varð þar með forsetafrú landsins.
Ziaur Rahman var myrtur þann 30. maí árið 1981 í misheppnaðri herforingjabyltingu. Varaforsetinn Abdus Sattar tók við forsetaembættinu og við formennsku Þjóðernisflokksins. Á svipuðum tíma hóf Khaleda Zia sjálf þátttöku í stjórnmálum. Árið 1983 útnefndi Abdus Sattar hana varaforseta BNP. Næsta ár, eftir að Sattar var steypt af stóli, var hún kjörinn forseti flokksins.
Forsætisráðherra Bangladess
Zia var forsætisráðherra Bangladess frá 20. mars 1991 til 30. mars 1996 og frá 10. október 2001 til 29. október 2006. Hún var fyrsta konan til að stýra ríkisstjórn landsins. Flokkur hennar sniðgekk þingkosningar árið 2014 til að mótmæla framkvæmd þeirra undir umsjá forsætisráðherrans Sheikh Hasina, erkikeppinautar Khaledu. Eftir að Zia var dæmd fyrir spillingu þann 30. október árið 2018 var hún lýst ókjörgeng samkvæmt landslögum sem svipta fólk kjörgengi ef það hefur verið dæmt í meira en tveggja ára fangelsi.
Málaferli
Í byrjun ársins 2018 var Zia ákærð í 37 ákæruliðum fyrir spillingu í starfi. Bandamenn hennar fordæmdu ákærurnar og lýstu þeim sem pólitískum ofsóknum.
Þann 8. febrúar 2018 var Zia dæmd í fimm ára fangelsi fyrir spillingu. Hún var sökuð um að hafa dregið sér 21 milljón bangladesskra taka (andvirði um 28 milljóna íslenskra króna) sem átti að verja í rekstur munaðarleysingjahælis á valdatíð sinni frá 1991 til 1996. Sonur hennar, Tarique Rahman, og nokkrir aðstoðarmenn hennar voru jafnframt sakfelldir. Zia var leyst gagnvart tryggingu þann 12. mars 2018 en þann 30. október sama ár var dómur hennar hækkaður í tíu ára fangelsi af áfrýjunardómstóli.
Zia var dæmd í sjö ára fangelsi til viðbótar í svipuðu dómsmáli þann 29. október 2018. Hún var sökuð um að hafa dregið sér andvirði um 45 milljóna íslenskra króna sem ætlaðar voru opinberum verkefnum.
Áhrif
Árið 2006 taldi bandaríska tímaritið Forbes Zia 33. voldugustu konu í heimi.
Lucasfilm
thumb|right|Höfuðstöðvar Lucasfilm. Lucasfilm er bandarískt kvikmynda- og sjónvarpsframleiðslufyrirtæki stofnað af George Lucas árið 1971. Höfuðstöðvar fyrirtækisins eru í Letterman Digital Arts Center í San Francisco, Kaliforníu. Þekktustu kvikmyndasyrpur sem fyrirtækið hefur framleitt eru Star Wars og Indiana Jones. Árið 2012 keypti Walt Disney Company Lucasfilm fyrir 4,06 milljarða dala.
Pixar var áður tölvudeild fyrirtækisins en var seld Steve Jobs árið 1986. THX, sem framleiðir hljóðkerfi fyrir kvikmyndahús, var stofnað innan Lucasfilm vegna sýninga á þriðju Star Wars-myndinni 1983. Það var selt árið 2001.
Kambhveljur
Kambhveljur (fræðiheiti: Ctenophora) eru hópur svifdýra sem finna má um allan heim og allt í kring um Ísland. Þær líkjast mikið marglyttum þrátt fyrir að vera fjarskyldar þeim. Kamhveljurnar eru flestar sporöskjulaga eða kúlulaga og líkjast nokkuð stjörnuávexti.
Kambhveljurnar eru skæð rándýr en ólíkt holdýrum sem marglyttur tilheyra hafa þær ekki stingfrumur eða brennifrumur til að drepa bráð sína, heldur grípa þær hana með tveimur löngum og mjóum svipum sem hafa colloblast klísturfrumur.
Helsta fæða kambhvelja eru krabbaflær, fiskilirfur og sviflægar lirfur annarra dýrategunda. Tegundirnar eru margar og því aðferðirnar sem þær nota við að éta mismunandi. Sumar tegundir kambhvelja hafa bifhár í munninum sem þær nota til að bíta í bráðina sína.
Kamhveljurnar geta fundist niður á allt að 2000-3000 m dýpi. Flestar lifa í nokkuð hlýjum sjó, en einnig eru til tegundir sem þrífast í ísöltu vatni við árósa. Nokkrar tegundir finnast út um allan heim (m.a. Pleurobrachia pileus og Beroe cucumis), en algengast er að tegundir lifi á afmarkaðrisvæðum. Kambhveljurnar eru algengar í kring um Ísland.
Vitað er um 100-150 tegundir kambhvelja. Talið er að þær hafi orðið til fyrir um 500 milljón árum sem gerir þær eldri en risaeðlur.
Crenophora er borið fram með hljóðlausu "C" og því hljómar framburðurinn "teen-o-four" eða "ten-o-four".
Útlit og hreyfing
Það sem einkennir kambhveljurnar eru átta bifháraraðir sem liggja endilangt eftir líkama þeirra, en bifhárin nota þau til sunds með því að sveifla þeim í takt. Kambhveljurnar eru talin stærstu dýrin sem vitað er um sem nota bifhárin til sunds. Flestar tegundir kambhvelja synda, en þó er vitað um einn hóp sem skríður eftir botninum. Kambhveljurnar hafa munn á öðrum enda líkamans og skynfæri á hinum endanum, en þetta eru elstu tegundirnar sem vitað er um að hafi skipulagða vefi.
Stærð þeirra getur verið mjög mismunandi, en þær finnast allt frá 3mm upp í 1m langar, og eru oft mismunandi í laginu.
Kambhveljurnar eru 95% vatn, en flestar tegundirnar eru gangsæar eða hálfgagnsæar, en þó eru til allavega tvær tegundir sem eru litaðar, en Beroecucumis er bleik á litin og Venus's girlde er fjólublá á litin. Gagnsæu tegundirnar eru lífljómandi, þ.e. þær gefa frá sér bláleitt eða grænleitt ljós á næturnar með náttúrulegum hætti, vegna próteina sem þau hafa í vefjum sínum.
Áður fyrr töldu vísindamenn að kambhveljurnar losuðu sig við úrgang í gegn um munninn, en árið 2015 sýndu rannsóknir fram á að þær losa sig við ómeltanlegar agnir í gegn um nokkurs konar svitaholur sem eru á aftari enda dýrsins.
Æxlun
Kambhveljurnar eru tvíkynja, en þær hafa tvo aðskilda kynkirtla sem framleiða annars vegar egg og hinsvegar sæði. Æxlunin fer yfirleitt þannig fram að bæði eggjum og sæði er sleppt í sjóinn, það er svo látið reka um þar til þar til eggið finnur sæði til frjóvgunar eða öfugt. Einnig geta sæðin frjóvgað eggin frá sama dýri (sjálfsfrjóvgun). Þessi aðferð er þó lítið skilvirk þar sem litlar líkur eru á að finna aðrar kynfrumur, en til að auka líkurnar þá sleppa kambhveljurnar eggjum og sæðum á hverjum degi. Lirfurnar eru egglaga og líkjast strax fullvöxnu dýri, svo ekki verður mikil breyting á þeim við þroska.
Gári
Gári (samkvæmispáfi, budgerigar eða úndúlati) (fræðiheiti:Melopsittacus undulatus) er lítill fugl sem er ættaður frá Ástralíu. Gárar eru þar hópdýr en þeir búa í þurrsvæðum Ástralíu þar sem tegundin hefur komist af við hörð skilyrði síðustu fimm milljón árin. Í náttúrunni eru gárar gulgrænir, hnakkinn er með fölbrúnum blæ og með sebraröndum. Vængir eru gulir, einnig með sebraröndum, og stélið er blátt að ofan með grænum hliðum.
Gárar eru mjög vinsæl sem gæludýr sökum stærðar þeirra, ódýrs reksturs og getu þeirra til að herma eftir mannsröddum. Gárar eru þriðja vinsælasta gæludýr heims á eftir hundum og köttum
Fyrsti gárinn var fluttur til Evrópu árið 1831. Hann var uppstoppaður en það tók breska vísindamanninn John Gould 9 ár í viðbót að koma lifandi fugli frá Ástralíu. John Gould var fyrstur Evrópubúa til að skrifa um líf gára, en hann gaf út bókina „Birds of Australia“ árið 1865. Í langan tíma var þessi bók eina upplýsingaveita um vilta gára.
Líffræði
Gárar heyra undir flokk ástralíupáfa, en í þeim flokki er 42 tegundir og fjölmörg afbrigði.
Líffærafræði og lífeðlisfræði
thumb|Hér er mynd af líffærafræði gára, með enskum skýringum. Fullvaxnir gárar í náttúrulendi Ástralíu eru gjarnan frekar litlir, eða 16-20 cm og vega að 30-40 grömm. Slíkir fuglar eru mjög líkir þessum sem þykja algengir sem gæludýr, en einnig eru til fuglar sem kallaðir eru „sýningarfuglar“. Þessir fuglar geta verið tvisvar sinnum stærri en þeir viltu. Þeir fuglar eru gjarnan með mikinn dún og eru svo fjaðramiklir í framan að það sést ekki vel í gogginn.
Mikið er af litaafbrigðum gára, en stökkbreytingarnar eru alls 32. Það eru þó tveir grunnflokkar: hvítur grunnur, þar sem litasamsetning samanstendur af gráum, bláum og hvítum, og gulur grunnur, þar sem samsetningin samanstendur af gulum, grá-grænum og grænum.
Magnesín
Magnesín  stundum kallað magnín, magníum, eða magnesíum   (úr latínu: magnesium eftir gríska héraðinu Magnesíu; orðin magnesít og mangan eru af sömu rót) er frumefni með efnatáknið Mg og er númer tólf í lotukerfinu. Magnesín er áttunda algengasta frumefnið og myndar 2% af jarðskorpunni. Það er líka þriðja algengasta uppleysta efnið í sjónum. Þessi jarðalkalímálmur er aðallega notaður sem blendingsefni í ál-magnesín málmblöndur.
Gári
Goggur og fætur
Goggur gára er mjög einkennandi. Efri hluti hans er sterkur og rúnaður og er margfalt stærri en neðri hlutinn. Neðri hlutinn sést gjarnan ekki þegar goggur fuglsins er lokaður. Litur goggsins er oftast ólívugrænn, en það á ekki við um öll litaafbrigði gára. Fyrir ofan gogginn er svonefnd vaxhúð, en hún segir til um kyn fuglsins.
Magnesín
Magnesín er ellefti algengasti málmurinn í mannslíkamanum. Magnesínjónir eru nauðsynlegar frumum þar sem þær leika stórt hlutverk við myndun pólýfosfata á borð við adenósín þrífosfat (ATP), deoxýríbósakjarnsýru (DNA) og ríbósakjarnsýru (RNA). Hundruð ensíma þurfa því á magnesínjónum að halda. Magnesín er líka í miðju blaðgrænusameinda og er því oft bætt í áburð.
Gári
Goggur og fætur
Fætur gára eru gjarnan blágráir á litinn, en það getur líka verið misjafnt eftir litaafbrigði (stökkbreyting). Tær gára eru mjög einkennilegar, önnur og þriðja táin vísa fram á við, en fyrsta og fjórða vísa aftur á við. Þetta kallast „zygodactyl“, og gerir þeim kleift að klifra og standa á greinum.
Magnesín
Magnesín finnst ekki hreint í náttúrunni vegna þess hve auðveldlega það hvarfast við loft og vatn. Það brennur með björtum hvítum loga og er þess vegna notað í leifturljós.
Gári
Vistfræði
Gárar lifa saman í hópum á opnum svæðum, í skóglendi og á graslendi Ástralíu. Þeir búa ekki á einum stað í einu heldur binda þeir sig við framboð matar og vatns. Þeir lifa á fræjum, grösum og hveiti.
Kyn og þroskastig
Hægt er að greina kyn gára með því að skoða svokallaða vaxhúð sem þeir hafa fyrir ofan gogginn. Fullþroska karlfugl er oftast með skærbláa vaxhúð, en þeir klekjast út með bleika vaxhúð. Einnig eru til litaafbrigði af karlfuglum sem halda alltaf bleika litnum.
Kvenfuglar eru með hvíta eða ljósbláa vaxhúð, en hvítur litur er í kring um nasirnar. Þegar kvenfugl er í varphug verður vaxhúðin hins vegar brún, og að loknu varptímabili fella þær brúnu húðina
Gárar búa sér til hreiður innan í trjám eða tréstaurum. Varpkassaðir eru notaðir þegar verið er að rækta fuglana. Algengast er að gárar verpi 3-5 eggjum, en verpt er á rúmlega tveggja daga fresti. Það tekur 18 daga fyrir egg að klekjast, sé það frjótt, en það getur því verið töluverður aldursmunur á elsta og yngsta unga klaks.
Gáraungar notast við svokallaða „eggtönn“ til að brjóta sér leið úr egginu. Við klak eru fuglarnir fjaðralausir og sjónlausir. Þeir eru því alveg háðir foreldrum. Þeir eru því mataðir, oftast af móður sinni, fyrstu vikur ævi sinnar. Um 6-7 daga gamlir opna ungarnir augun og byrja þeir einnig að fá fyrstu fjaðrir sínar um þetta leyti. Ungarnir verða fleygir um fjögurra vikna gamlir og eru orðnir alveg sjálfbjarga um 6 vikna gamlir.
thumb|left|Kvenkyns gári
Gárar sem gæludýr
Tiltölulega einfalt er að gera gára gæfa, en þess vegna er algengara að ungarnir séu foreldraaldir frekar en handmataðir. Mikilvægt er að bjóða upp á búr í nógu góðri stærð, en einnig þarf að huga að því að bil á milli rimla sé ekki meira en 12mm.
Gott er að bjóða gára upp á mismunandi prik úr náttúrulegum við ásamt því að hafa leikföng í búrinu. Sé líklegt að mikil einvera verði að degi til getur einnig verið góð hugmynd að hafa tvo eða fleiri gára.
Gárar þurfa að fá hreint vatn minnst daglega, og passa þarf fóðrið þeirra. Gárar taka hýði af þeim fræjum sem þeir borða, en því er mikilvægt að hreinsa burt hýðið svo þeir komist í fræ sem ekki eru tóm. Auðvelt getur verið að taka ekki eftir að fuglinn sé matarlaus.
Bjóða þarf gárum einnig upp á ferskmat, en flest grænmeti má gefa þeim. Gott er að lesa sig til um þetta nánar, þar sem gárar mega alls ekki borða allt. Avókadó er, til dæmis, banvæn fyrir gára. Huga þarf einnig að umhverfisþáttum, en gárar eru viðkvæmir fyrir ilmefnum, svo sem þeim sem finna má í ilmkertum. Einnig eru efni eins og teflon banvæn fyrir gára, og eiturgufurnar sem leysast upp við hitun á teflon pönnum geta orðið fuglunum að bana.
Órangútan
Órangútan tilheyra mannættinni, ásamt górillum, mönnum og simpönsum. Orðið órangútan þýðir persóna skógarins. Þessi apategund er aðeins til í regnskógum Súmötru og Borneó í Asíu. Órangútan er mjög gáfaður api og náskyldur mönnum. Órangútönum er skipt í tvær undirtegundir en það var gert árið 1996: Borneó-órangútan (P. pygmaeus) og Súmötru-órangútan (P. abelii).
Vistfræði
Órangútan eyðir mestum tíma lífs síns í trjám. Þeir eru rauð-brúnhærðir og það er þó nokkur munur hjá stærð og hreyfingum karlkyns og kvenkyns öpunum. Karlapinn hefur sérstaka kinn leppi sem stækka þegar apinn eldist. Karlapinn getur öskrað mjög hátt og heillar kvenkyns apana og hræðir andstæðinga með öskrinu. Ungar órangútans hafa ekki þessi einkenni og líkjast fullorðnum kvenöpum þar til þeir eldast. Órangútan eyðir mesta tíma sínum einn en móðirin og unginn ferðast saman fyrstu tvö árin eftir fæðingu ungans sem er óvenju langur tími miðað við aðra apa.
Fæða
Næstum 90% af fæðu órangútansins eru ávextir. Þeir éta meira en 400 tegundir af plöntum. Uppáhaldsávöxtur órangútansins er durian. Ávöxturinn hefur harða skel sem er hefur marga beitta odda á sér og lyktar illa. Órangútaninn notar öflugan kjálka sinn til að brjóta skel ávaxtarins og einnig á aðra ávexti og hnetur. Aðal orkugjafinn sem þeir fá úr fæðu sinni eru kolvetni en þeir fá líka prótín og fitu úr plöntum og hnetum. Órangútaninn fær vatn aðallega úr ávöxtum en fá líka vatn úr ám og vötnum.
Hreiður
Órangútaninn hreiðrar um sig í trjánum og notar hreiðri bæði á daginn og á nótunni. Hreiðrin eru mjög vel byggð. Apaungarnir læra af móður sinni að búa til hreiðrið við ungan aldur.
Greind
Órangútan er eitt greindasta spendýrið á jörðinni. Þeir nota hluti náttúrunnar sem verkfæri. Til dæmis nota þeir lauf sem regnhlífar þegar það rignir. Þeir nota líka lauf sem bolla til að drekka úr ám og vötnum.
Óvinir
250px|thumb|left|Orangutan api í dýragarði Það dýr sem ógnar órangútönum mest er maðurinn. Þeir taka af þeim búsvæði. Það eykur vandann að mennirnir ræna líka ungunum og selja þá sem gæludýr. Þess vegna fer þeim mjög hratt fækkandi í heiminum og eru ekki margir órangútanar eftir í náttúrunni.
Maha Vajiralongkorn
Maha Vajiralongkorn Bodindradebayavarangkun (taílenska: มหาวชิราลงกรณ บดินทรเทพยวรางกูร; f. 28. júlí 1952), einnig þekktur undir konungsnafninu Rama 10., er núverandi konungur Taílands. Hann er eini sonur konungsins Bhumibols Adulyadej og drottningar hans, Sirikit.
Æviágrip
Maha Vajiralongkorn fæddist árið 1952 í Dusit-konungshöllinni í Bangkok. Mestalla ævi sína hefur hann lifað í skugga föður síns, hins geysivinsæla Bhumibols Adulyadej Taílandskonungs. Hann hlaut undirstöðumenntun ásamt þremur systrum sínum í hirðskóla í Chitriada-höll í Bangkok en gekk síðan í skóla á Englandi, fyrst í konunglega skólann í Sussex og svo í Millfield-skólann í Somerset. Árið 1970 var Vajiralongkorn sendur í konunglegan skóla í Sydney í Ástralíu og var hann þar í eitt ár þar til hann útskrifaðist loks frá hernaðarskóla í Duntroon í Kanada.
Sem krónprins naut Vajiralongkorn aldrei vinsælda á við föður sinn, sem Taílendingar nánast tilbáðu sem guð. Vajiralongkorn hefur ávallt haft orð á sér fyrir að vera óútreiknanlegur „vandræðagemsi“ og framkoma hans hefur oft vakið hneyksli. Árið 1996 hengdi hann til dæmis tilkynningu upp á veggi konungshallarinnar í Bangkok þar sem hann sakaði þáverandi eiginkonu sína og barnsmóður opinberlega um framhjáhald. Um aldamótin var jafnvel óttast að uppreisnarástand gæti skapast ef Vajiralongkorn tæki við ríkinu eftir föður sinn.
Árið 2009 birti Wikileaks myndband af krónprinsinum að halda veglega afmælisveislu fyrir púðluhundinn sinn, Fúfú. Á myndbandinu sést Vajiralongkorn ásamt nakinni þáverandi eiginkonu sinni mata hundinn á stærðarinnar afmælistertu á meðan einkennisklæddir þjónar stjana við þau. Hundurinn Fúfú hafði einnig verið sæmdur tign yfirmarskálks í taílenska flughernum.
Vajiralongkorn varð konungur þegar faðir hans lést eftir sjötíu ára valdatíð sína í október árið 2016. Hann tók þó ekki við völdum og skyldum konungsembættisins fyrr en ári síðar þar sem hann vildi tíma til þess að syrgja föður sinn.
Þann 1. maí árið 2019 kvæntist Vajiralongkorn lífverði sínum, konu að nafni Sut­hidu Ti­djai. Suthida varð formlega drottning Taílands næsta dag. Fáeinum dögum síðar, þann 4. maí, var Vajiralongkorn formlega krýndur konungur Taílands í þriggja daga langri krýningarathöfn.
Skánn
thumbnail
Skánn (sænska og danska: Skåne) er syðsta hérað Svíþjóðar með landamæri í norðri að Hallandi, Smálöndum og Blekinge. Íbúafjöldi er tæpar 1,4 milljónir (2019).
Söguágrip
Rómverjar kölluðu svæðið Scania og töldu það vera eyju. Einnig gæti nafnið verið tengt germönskum tungumálum. Nafnið finnst í enskum bókmenntum á 9. öld, á rúnasteinum á 11. öld (Skanö) og í Íslendingasögum sem Skáney. Frá tíma Haralds blátannar var svæðið hluti af Danmörku og til ársins 1658 (Hróarskeldusáttmálinn) en Skánn var mikilvægur hluti danska ríkisins á 15. og 16. öld. Lundur var mikilvægur kirkjustaður á fyrstu öldum frá um 1000. Danir náðu yfirráðum í stuttan tíma (1676–1679 (Skánska stríðið) og 1711) en héraðið varð formlega hluti af Svíþjóð árið 1720. Frá 1658 til 1996 var Skáni skipt í tvær sýslur eða lén (län), þ.e. Kristianstad og Malmöhus (Landskrona län og Helsingborgs län sameinuðust Malmö á 17. öld) þar sem landshöfðingjar (landshövding) voru skipaðir af stjórnvöldum.
Samfélag
thumb|Sveitarfélög. Á Skáni eru 33 sveitarfélög. Höfuðstaður Skánar og stærsta borgin er Malmö við Eyrarsund. Hún er þriðja stærsta borg landsins og er tengd Danmörku í gegnum Eyrarsundsbrúnna. Aðrar stærri borgir eru Lundur og Helsingjaborg. Skánska er mállýska héraðsins.
Landslag og náttúra
thumb|Kopparhatten við Söderåsen. Skánn er flatlent land fyrir utan hæðir í norðri. Laufskógabelti fylgir Linderödsåsen-hæðarásnum í stefnu norðaustur-suðvestur. Barrskógar eru nálægt mörkum héraðsins við Smálönd í norðaustri. Vötn eru sæmilega mörg en ná ekki mikilli stærð miðað við annars staðar í landinu. Ivösjön, 55 km2, er stærsta vatnið. Hæsti punkturinn er við Söderåsen, 212 metrar. Sléttur eru í suðri; Söderslätt í suðvestri og Österlen í suðaustri eru frjósöm landbúnaðarsvæði en landbúnaður er stundaður á um 70% svæðis Skánar sem er það mesta í Svíþjóð. Sykurrófur og repja eru mikilvægar nytjategundir og einnig eru ræktaðir ávextir eins og epli og jarðarber.
Ársmeðalhiti er 8,4 °C sem er það hæsta í Svíþjóð. Meðalhiti í febrúar eru um frostmark en í júlí er meðalhiti 17,1 °C.
Sparisjóður vélstjóra
Sparisjóður vélstjóra er sparisjóður sem starfaði á Íslandi frá 1961. Sparisjóðurinn sameinaðist Sparisjóði Hafnarfjarðar og hefur starfað sem Byr sparisjóður frá mars 2007.
Sparisjóður vélstjóra var stofnaður 11. nóvember 1961. Hann var fyrst til húsa að Bárugötu 11 en flutti árið 1971 í Hátún 4a og síðan 4. nóvember 1977 í eigið húsnæði að Borgartúni 18. Sparisjóður vélstjóra opnaði útibú að Síðumúla 1 og síðar var afgreiðsla flutt í Rofabæ 39. Í apríl 2002 var afgreiðslan flutt og stofnað nýtt útibú í Hraunbæ 119 og í desember 2002 var opnuð ný afgreiðsla í Orkuveituhúsinu við Bæjarháls 1.
Sakarefni
Sakarefni er það málefni eða efnisatriði sem ætlunin er að fá leyst úr í dómsmáli. Stefnandi í dómsmáli ræður svo hvaða dómkröfur eru gerðar út frá því sakarefni. Í réttarkerfum er algeng regla (lat. res judicata) um að ekki sé heimilt að höfða nýtt dómsmál um sama sakarefni og dómstólar hafa þegar tekið efnislega afstöðu til. Af þessari reglu leiðir reglan litis pendens (latína) sem kemur í veg fyrir að höfðað sé meira en eitt mál á sama tíma um sömu kröfuna.
Kólfblómaætt
Kólfblómaætt (latína: Araceae) er stór ætt blómplantna. Tegundir af kólfblómaætt finanst einkum í heitum- og tempruðum beltum jarðar í Suðaustur-Asíu, Afríku og Ameríku.
Blöðin eru stilklaus og blómin lítil, einkynja, í þéttu axi, sérbýla eða sambýla þar sem kvenkyns blóm vaxa fyrir neðan karlkyns blóm. Blómaxið dregst oft út í langa totu, kólf og er að nokkru eða öllu leyti umlukið þykku háblaðsslíðri. Kólfblómaætt hefur að geyma vatnaplöntur, þurrlendisplöntur, ásætuplöntur og klifurplöntur.
Dæmi um tegund af kólfblómaætt er fýlupoki (Lysichiton americanus) og skunkakál (Symplocarpus foetidus). Skunkakál blómstrar snemma á vorin og framleiðir eigin hita sem getur verið 15-30°C hærri en umhverfishitinn og bræðir þvi af sér snjó og ís. Svipað fyrirbæri er þekkt hjá holtasóley, þjóðarblómi Íslendinga sem er ekki af kólfblómaætt, sem getur hækkað hita nærumhverfis síns um 1-2°C yfir umhverfishita.
Hin stórkostlegu örlög Amélie Poulain
Le Fabuleux destin d'Amélie Poulain (íslenska: Hin stórkóstlegu örlög Amélie Poulain) eða bara Amélie er frönsk kvikmynd. Handritshöfundur og leikstjóri var Jean-Pierre Jeunet. Myndin var frumsýnd árið 2001, aðalhlutverkið lék Audrey Tautou.
Milena Miconi
Milena Miconi (f. 15. desember 1971) er ítölsk leikkona.
Heimir Guðjónsson
Heimir Guðjónsson (f. 4. mars 1969) er þjálfari Vals í knattspyrnu. Hann hann þjálfaði einnig FH Í mörg ár með frábærum árangri, og lék í mörg ár sem leikmaður með bæði KR og ÍA.
Donizete Oliveira
Donizete Oliveira (fæddur 21. febrúar 1968) er brasilískur fyrrverandi knattspyrnumaður. Hann spilaði 6 leiki með landsliðinu.
Þórður Benediktsson
Þórður Benediktsson (f. 10. mars 1898, d. 14. apríl 1982) var alþingismaður, formaður Sambands íslenskra berklasjúklinga og framkvæmdastjóri happdrættis SÍBS.
Ævi og störf
Þórður var fæddur á Grenjaðarstað í Suður-Þingeyjarsýslu. Foreldrar hanns voru Benedikt Kristjánsson (f. 5. nóv.1840, d. 26. jan. 1915) prófastur þar, og seinni kona hans Ólöf Ásta Þórarinsdóttir (f. 20. júní 1859, d. 22. ágúst 1929) húsfreyja.
Þórður lauk verslunarskólaprófi úr Verzlunarskóla Íslands 1919 og var verslunarmaður í Reykjavík 1919–1920 en dvaldist erlendis 1920–1923. Settist að í Vestmannaeyjum í febrúar 1924, hafði þar á hendi verkstjórn og starfaði auk þess við fiskmat og verslun.
Hann starfaði hjá Sambandi íslenskra berklasjúklinga 1943–1974 og var framkvæmdastjóri Vöruhappdrættis SÍBS frá stofnun þess 1949–1967; happdrættið var burðarás í fjáröflun SÍBS og stóð undir öllum framkvæmdum við byggingu Reykjalundar og Múlalundar og er enn aðaldriftkraftur í fjáröflun SÍBS. Hann var varaformaður stjórnar Sambands íslenskra berklasjúklinga 1946–1954 og formaður árin 1955–1974.
Þórður var landskjörinn alþingismaður Vestmanneyinga 1942–1946 fyrir Sameiningarflokk alþýðu- Sósíalistaflokkinn.
Kona Þórðar, 23. júní 1923, var Anna Camilla, fædd Hansen (1900-1997) húsfreyja. Börn þeirra, Ásta Benedikta, Regína, Björn Víkingur, og Baldur.
Agathis orbicula
Agathis orbicula er tegund af barrtrjám sem vex á Borneó. Það verður um 40 m hátt.
Wormlust
Wormlust er íslensk hljómsveit sem spilar Black metal tónlist.
Hljómsveitin var stofnuð snemma árið 2003 undir nafninu Wolfheart og var fyrsta demoið. Ave Nokturnum gefið stuttu eftir það. Eftir nokkurra ára hlé var þögnin síðan rofin með þríleik af útgáfum undir nýju nafni. Fyrst var það demoið Seven Paths sem var gefið út á netinu undir Volkgeist Prod, síðan deiliskífan Oblvio Appositus með írska bandinu Haud mundus á sænska plötufyrirtækinu THR og síðan seinast Svarthol.
Hoya variifolia
Hoya variifolia er fjölær jurt í vaxblómaættkvísl. Útbreiðslan er á Súmötru.
Hittítar
thumb|right|Hittitískur [[hrýton í Metropolitan Museum of Art.]] Hittítar voru fornþjóð sem bjó í Anatólíu og talaði hittitísku, anatólískt mál sem þeir rituðu með fleygrúnum. Þeir stofnuðu konungsríki í kringum borgina Hattúsa í miðri Litlu-Asíu á 18. öld f.Kr. Veldi Hittíta náði hátindi sínum á 14. öld f.Kr. þegar það náði yfir nær alla Anatólíu og norðurhluta Sýrlands og austur til Mesópótamíu. 1274 f.Kr. háðu Hittítar orrustuna við Kadesh við Egypta. Árásir sæþjóðanna í Miðjarðarhafi veiktu veldi Hittíta svo að það klofnaði í mörg minni borgríki á 12. öld f.Kr. Sum þessara ríkja héldu velli fram á 8. öld f.Kr.
Evrópukeppnin í knattspyrnu 1960
Evrópukeppnin í knattspyrnu 1960, oft nefnd EM 1960, var í fyrsta skipti sem Evrópukeppni karla í knattspyrnu var haldin. Keppnin hefur síðan þá verið haldin fjórða hvert ár á vegum Knattspyrnusambands Evrópu. Lokamótið fór fram í Frakklandi dagana 6. til 10. júlí 1960. Landslið Sovétríkjanna unnu titilinn með sigri á Júgóslavíu í úrslitaleik. Sautján lið tóku þátt í undankeppninni.
Undankeppni
Undankeppnin fór fram á árunum 1958 og 1959. Einungis sautján lið skráðu sig til leiks og léku þau einfalda útsláttarkeppni, heima og að heiman. Margar kunnar knattspyrnuþjóðir létu ekki sjá sig. Þannig mætti ekkert lið frá Stóra-Bretlandi. Ítalir, Vestur-Þjóðverjar og silfurlið Svía frá HM 1958 tóku heldur ekki þátt.
Fátt kom á óvart í undankeppninni. Spánn og Sovétríkin áttu að mætast í fjórðungsúrslitum en Spánverjar neituðu af pólitískum ástæðum að ferðast til Moskvu og gáfu því einvígið.
Opeth
thumbnail|Opeth: Åkerfeldt og Mendez thumbnail|Mikael Åkerfeldt á Rock im Park, Þýskalandi, árið 2014 thumb|Peter Lindgren var gítarleikari Opeth frá 1991-2007.
Opeth er sænsk framsækin þungarokkshljómsveit. Sveitin var stofnuð í Stokkhólmi árið 1990 af David Isberg en hann hætti fljótlega og Mikael Åkerfeldt, söngvari og gítarleikari, varð sá sem leiddi hljómsveitina.
Fyrstu plötur sveitarinnar einkennast af áhrifum úr dauðarokki, svartmálmi og framsæknu rokki. Lagasmíðar hljómsveitarinnar hafa löngum verið langar og oft yfir 10 mínútur. Á síðari stykkjum Opeth hefur dauðarokkið vikið og áhrif frá framsæknu rokki verið áberandi og hljómborð notuð meira. Steven Wilson vinur Åkerfeldts hefur hljóðritað nokkrar Opeth plötur.
Árið 2016 spilaði hljómsveitin á Eistnaflugi í Neskaupstað.
Foxtrot
Upphaflega var foxtrot dansaður við ragtime-tónlist en síðar, og fram á okkar daga, tókum stórsveitir að leika undir við dansinn. Þegar rokk og ról (e. rock 'n roll) kom fram á sjónarsviðið upp úr 1950 leituðu útgefendur með logandi ljósi eftir passlegri danstegund við þessa nýju tónlist. Þar koma foxtrot-inn sterkur inn og markaðssetti fyrirtækið Decca Records lag Billy Haley and His Comets, Rock around the clock, einmitt sem slíkt. Lagið seldist í meira en 25 milljón eintökum og er því söluhæsta foxtrot-lag allra tíma.
Með tímanum hefur foxtrot verið skipt í tvo flokka eftir hraða; Slowfox hið rólega en Quickstep hið hraða.
Kóralslöngur
Kóralslöngur eru af ætt eiturslangna (fræðiheiti: Micrurus) og auðkenndar á því að vera litríkar, þ.e.: dumbrauðar, gulhvítar og svartar.
All England Lawn Tennis and Croquet Club
thumb|right|Útivellirnir í Wimbledon All England Lawn Tennis and Croquet Club eða All England Club er enskur lokaður tennisklúbbur með höfuðstöðvar í Aorangi-garðinum í Wimbledon í London. Klúbburinn var upphaflega stofnaður sem krokkettklúbbur árið 1868 en bætti tennis við dagskrána 1876. Hann er þekktastur fyrir Wimbledon-mótið í tennis sem er elsta og þekktasta tennismót heims og það eina sem er enn leikið á grasvöllum.
Fanny Cadeo
Fanny Cadeo (f. 11. september 1970) er ítölsk leikkona.
Þórir Haraldsson
Þórir Haraldsson (d. 1323) var ábóti í Munkaþverárklaustri, vígður 1298 og tók við af Ljóti Hallssyni. Hann átti í deilum við Lárentíus Kálfsson Hólabiskup og einnig Auðun rauða, sem setti hann úr embætti árið 1317.
Tilefni deilna þeirra Lárentíusar og Þóris ábóta var að Solveig Loftsdóttir húsfreyja í Lönguhlíð (Skriðu) í Hörgárdal, systir Þorláks Loftssonar ábóta í Þykkvabæjarklaustri og bróðurdóttir Árna Helgasonar biskups og Agöthu abbadísar í Kirkjubæjarklaustri, drukknaði í Hörgá árið 1307. Hana hefði átt að grafa á Bægisá en maður hennar, Þorvaldur Geirsson, vildi að hún fengi legstað á Munkaþverá, og gaf klaustrinu mikið fé til að svo mætti vera. Hann var vel stæður, sonur Geirs auðga Þorvaldssonar á Silfrastöðum en Guðmundur dýri Þorvaldsson var langafi hans.
Hildibrandur Jónsson prestur á Bægisá kærði þetta til Lárentíusar, sem þá var hér vísitator erkibiskupsins í Niðarósi ásamt munkinum Birni, og gaf hann út bréf þess efnis að Solveigu skyldi jarða á Bægisá og bannaði messusöng í klausturkirkjunni á Þverá meðan ekki væri farið að boði hans. Þórir ábóti, Jörundur Hólabiskup og fleiri fengu þá bróður Björn til að gefa út annað bréf sem gekk þvert á bréf Lárentíusar og heimilaði að Solveig væri grafin á Munkaþverá. Þegar Lárentíus kom í Munkaþverá með fylgdarmönnum og ætlaði að koma sínu fram gripu Þórir ábóti og hans menn bréfið sem Lárentíus hafði gefið út, rifu það og brutu innsigli og vörpuðu svo Lárentíusi og mönnum hans út úr kirkjunni og kirkjugarðinum. Bendir þetta ekki til þess að Þóri hafi verið sýnt um að láta að stjórn yfirboðara sinna.
Árið 1312, þegar Lárentíus var fallinn í ónáð Jörundar Hólabiskups, sendi Þórir þó eftir honum og bauð honum að koma til sín og kenna í klaustrinu. Lárentíus þáði það og kenndi í eitt ár á Munkaþverá og er sagt að „margir tóku mikinn þrifnað af hans læring“. Einn af nemendum hans þar var Bergur Sokkason, fræðimaður og síðar ábóti á Munkaþverá. Þeir Lárentíus urðu miklir vinir og vígðust saman í Þingeyraklaustur 1316 ásamt Árna syni Lárentíusar.